**PONEDJELJAK, 23.3.2020.**

**Dobar dan, dragi trećaši!**

**Stiglo nam je proljeće, a s njime i novi radni tjedan nastave na daljinu.**

**Za početak poslušajte skladbu Antonija Vivaldija – Proljeće**

### **Poveznica:** [https://bit.ly 3doJa 8P](https://www.google.com/search?q=https://bit.ly+3doJa+8P&tbm=isch&source=univ&sa=X&ved=2ahUKEwjAu7HIkLDoAhVMmIsKHQetDKQQsAR6BAgJEAE)

**SAT RAZREDNIKA**

**Pročitaj!**

**PATULJAK KOJI JE MORAO OSTATI KOD KUĆE...**

Mali patuljak je bio zbunjen. Zašto je morao ostati kod kuće?

Zar svi ne znaju koliko mali patuljci vole slobodno lutati šumom?

Nije mogao ići u školu za patuljke, nije se mogao igrati sa svojim prijateljima u šumi, a oni ga nisu smjeli posjećivati. Mali je patuljak bio zarobljen u svom domu među korijenjem stabla. Barem je mogao gledati van kroz prozorčić kroz kamenje i korijenje. Iznenadio se kada je shvatio koliko se toga vani može vidjeti.

Mravići su nekamo žurili, šareni kukci su se penjali i silazili s lišća koje je opalo s drveta, a dugouhi žečevi hopsali su ulazeći i izlazeći iz svojih nastambi. Iako je mogao promatrati sve te stvari vani, mali je patuljak postajao nestrpljiv.

Zašto je stalno morao biti kod kuće? Zašto?

Nikako nije shvaćao zašto ne smije lutati šumom. Onda mu je Mama Drvo šapnula: "Sada je sve drugačije nego inače, ali vjeruj mi, uskoro ćeš biti slobodan, vjeruj mi, vjeruj mi."

Maleni je patuljak duboko u svom srcu znao da uvijek može vjerovati Mami Drvetu. Mama Drvo imala je u sebi mudrost cijele šume. Mama Drvo znala je sve o svemu. Ptice i vjetar bili su njezini prijatelji i glasnici. Posjećivali su ju svaki dan noseći joj vijesti iz velikoga svijeta. Patuljak je mogao čuti kada bi ptice došle k Mami Drvetu. Čuo bi ih kako pjevaju visoko u njezinim granama. Patuljak je mogao vidjeti kada bi vjetar posjetio Mamu Drvo. Vidio bi kako se grane njišu amo-tamo. Ponekad je čak morao zatvoriti svoj prozorčić kako mu ne bi ulazilo lišće i prašina koju je podizao taj živahni gost.

Svaki je dan Mama Drvo šaputala malome patuljku: "Sada je sve drugačije nego inače, ali vjeruj mi, uskoro ćeš biti slobodan, vjeruj mi, vjeruj mi."

I tako je mali patuljak morao vjerovati i morao je čekati. Ubrzo je shvatio da će uskoro opet biti slobodan i da će smjeti izaći iz svoga doma među kamenje i korijenje stabla. Shvatio je da će uskoro opet moći slobodno lutati prekrasnim šumskim prostranstvima.

A dok je čekao, iznenadio se koliko je mnogo stvari mogao raditi u svom udobnom malom domu među korijenjem stabla.

Patuljak može plesati...

Patuljak može pjevati...

Patuljak može čitati knjigu...

Patuljak će tad zaboravit' na brigu.

Patuljak može oprati pod...

Patuljak može nacrtati brod...

Patuljak može......(dovrši što još patuljak može,ali stavi sebe na mjesto patuljka)

Patuljak....

**(Piši na list bilo kojeg papir ( može i papirnatu vrećicu) :**

 **Što mogu napraviti kod kuće**

**Napiši na ovaj način pjesmu koja ima dvije kitice,a na početak stiha stavljaš svoje ime.)**

Napiši ispod pjesme na koju situaciju te podsjeća ova priča.

Npr.

Anamarija kod kuće može prati suđe,

Anamarija kod kuće može nacrtati brata,

Anamarija kod kuće može gledati TV,

Anamarija kod kuće može usisavati...

**HRVATSKI JEZIK**

Zamislite kišni proljetni dan.

Jednog kišnog proljetnog dana plakale su grane, plakalo je cvijeće. Što

mislite zašto? Što se u prirodi događalo toga dana?

Priočitajte pjesmu **Proljetna kiša, Grigor Vitez** / čitanka / str. 112.

U bilježnicu napiši: nadnevak, naslov, ime pjesnika, a zatim sljedeće.

**Koje je osjećaje u vama pobudila pjesma?** ( nemoj prepisivati pitanje)

* **nacrtaj u bilježnicu smajlić: sretne, tužne...**

 **Ponovo pročitaj pjesmu i dopuni u bilježnicu.**

**Tema pjesme:**

**Rima:**

 **Pjesničke slike:**

***Prepišite i nacrtajte vama najljepšu pjesničku sliku.***

***Za one koji žele više:***

 ***Nacrtaj strip o proljetnom oblaku.***

 ***Kamo je išao? Koga je obradovao? Što mu se dogodilo?...***

*( fotografiraj i pošalji mi na moj broj /WhatsApp ili Viber)*

**MATEMATIKA**

*Danas ćemo naučiti pisano množiti dvoznamenkasti broj jednoznamenkastim brojem.*

1. riješite zadatke pod naslovom ZNAM u udžbeniku str. 86.
2. pročitajte problemsko pitanje, udžbenik, str. 86.

*Kutija za nakit stoji 43 kune.*

*Nina je kupila dvije kutije.*

*Koliko je novca trebala izdvojiti za obje kutije?*

43 · 2 = ?

1. čitajte dalje uz promatranje tablice mjesnih vrijednosti

**Važno!**

**Znamenku jedinica pišemo ispod znamenke jedinica, a znamenku desetica ispod znamenke desetica.**

**U pisanom množenju dvoznamenkastoga broja jednoznamenkastim uvijek najprije množimo jedinice prvoga faktora, a tek zatim množimo desetice.**

1. **Prepiši u bilježnicu**

**Pisano množenje (43 · 2)**

Kutija za nakit stoji 43 kune.

Nina je kupila dvije kutije.

Koliko je novca trebala izdvojiti za obje kutije?

 **43 · 2 Govorimo i pišemo:**

**86 2 puta 3 je 6.**

 **2 puta 4 je 8.**

 **43 puta 2 je 86.**

|  |  |
| --- | --- |
| D | J |
| 4 | 3 |
|  8 | 6 |

· 2

Nina je za obje kutije izdvojila 86 kuna.

1. Riješi udžbenik, str. 87. uz glasno objašnjenje postupka pisanog množenja
2. Zamoli nekoga od ukućana da provjeri zadatke. Vrednuj se smajlićem ili ocjenom.